கேள்வி: லபுவான் மக்களவைத் தொகுதி - லபுவான் குறித்து விரிவாக சொல்லுங்கள்.
பதில்: லபுவான் என்பது மலேசியாவின் ஒரு கூட்டாட்சிப் பகுதி (மலேசியா) (''Federal Territory of Labuan'') பகுதி ஆகும். இது கிழக்கு மலேசியாவில் சபா மாநிலத்தில் அமைந்துள்ள லபுவான் தீவையும் ஆறு சிறிய தீவுகளையும் கொண்டது. இதன் தலைநகரம் விக்டோரியா, லபுவான் ஆகும். 1990 முதல் விக்டோரியா, லபுவான் நகரம் பன்னாட்டு நிதி மற்றும் வணிகச் சேவைகளை வழங்கும் கடல் வணிக மையமாகவும், ஆழ்கடல் எண்ணெய்; எரிவாயு நடவடிக்கைகளுக்கான மையமாகவும் அறியப்படுகிறது. அத்துடன் பிரபலமான சுற்றுலா மையமாகவும் விளங்குகின்றது. லபுவான் எனும் பெயர் மலாய் மொழியில் துறைமுகத்தைக் குறிக்கும் "லபுகான்" என்னும் சொல்லில் இருந்து உருவானது. 15-ஆம் நூற்றாண்டு முதல் அடுத்த மூன்று நூற்றாண்டுகளுக்கு லபுவான் உட்பட போர்னியோவின் வடக்கு, மேற்குக் கரைகள் புருணை பகுதிகளாக இருந்தன.